**Проф. др ПРЕДРАГ МИЛОЈЕВИЋ**

Проф. др Предраг (Славољуб) Милојевић, рођен је 20. децембра 1961. године у Чачку, гдје је завршио основну и средњу школу. На Медицинском факултету Универзитета у Београду дипломирао је 1987. године.

Специјалистички испит из Опште хирургије положио је 1996. године, а специјалистички испит уже специјализације из кардиохирургије, 2010. године на Медицинском факултету Универзитета у Београд са одличним успјехом. На истом факултету одбранио је магистарску тезу 1995, а докторску дисертацију 2006. године.

Функцију в.д. директора Института за кардиоваскуларне болести „Дедиње“ обављао је од 2015. до октобра 2017. године, а након тога обавља дужност в.д. замјеника директора Института.

У току свог усавршавања боравио је на усавршавању у различитим еминентним установама у свијету које се баве ужом облашћу кардиохирургије попут: Harvard Medical School, Boston, USA; Brigham and Women's Hospital, Lenox Hill Hospital, New York, USA, Academic Medical Center - Amsterdam, Holland, Rabin Medical Center, Tel Aviv, Israel.

Проф. др Предраг Милојевић током свог досадашњег рада објавио је 205 публикације, 97 радова који су цитирани 275 пута. Аутор је више поглавља у 5 уџбенику из кардиохирургије.

У стручно професионалном смислу, проф. Милојевић, ангажован је у третману и дијагностици најсложенијих процедура у области кардиоваскуларне патологије. Обавио је преко 5000 процедура реваскуларизације миокарда са или без примјене вантјелесног крвотока, замјене или реконструкције срчаних валвула и великих крвних судова срца и других, рјеђих процедура попут хирургије срчаног ритма (МАЗЕ процедура), конгениталних срчаних мана у одраслих, тумора срца и др.

За члана Академије медицинских наука Српског лекарског друштва изабран је 2017. године. Подпредсједник је Удружења кардиоваскуларних хирурга Србије за период (2017−). Звање Fellow, European Board of Thoracic and Cardiovascular Surgery (FETCS) стекао је 2000. године.

Члан је више националних и међународних стручних организација: Српског лекарског друштва, Удружења хирурга Србије, Удружења кардиоваскуларних хирурга Србије, Европског удружење кардиолога, Удружење кардиолога Србије, као и највећег европског удружења за кардиоторакалну хирургију − European Association For Cardio-Thoracic Surgery.

За иностраног члана Академије наука и умјетности Републике Српске изабран 21. Децембра 2018. године.